Document ID: /fineweb-2-swissfilter-quality_10-filterrobots/filtered/01798.jsonl.gz/204

Endlich isches sowit und miar törfent mit üserer neua Schminki, wia au mit üsem neua Kostüm uftreta. Zersta Mol hemer an da Tschapi-Maniiie törfa üses neua Kostüm präsentiera, aber uswertig isches in Witterswil zersta mol gsi.
Miar hend üs riesig uf das Fest gfreut und sind bereits am halbi 8ti in Solothurn ako. Während da Carfahrt hets no a kurzi Mc Donalds Pausa gä und so simer den vollgstopft witergfahra. Dia bir Mc Donalds Buda in Fuchsberg kennend üs jetzt den au scho langsam. J
Mmmmh… an suuuper feina Kinderschoggi-Liqueur hets no gä (Merci Biba!)
Womer ako sind, hemer üs alli zwüscha d Lüüt gmischt. Dia einta hend sich nomol öpis z Essa gönt, anderi hend scho zum Flüssiga überi gwächslet.
Do miar das Johr as neus Gadget (a Militärbatch) hend, sind as paar fliessig am tüschla gsi, nomol anderi hend sich bir Shotbar ustoppt und natürlich nit gfählt hend dia andera Guggana, wo für super Stimmig gsorgt hend.
Üsa Uftritt am 22:50 Uhr het üs riesa Spass gmacht. Am Afang hemer mitamana Hej-Ho no d Lüüt akli in Stimmig brocht und den hets gheissa „huuuupa“ J
Kurz vor Mitternacht hemer üs den bir Shotbar troffa, do miar uf üsa „Morio“ astossa hend wella. Punkt am 00:00 Uhr het da Moderator a kurzi Asag gmacht, indem er natürlich üsem Morio alles Guati vo üs gwünscht het (natürlich nit vergessa z’säga hetter: „Hau ina Thomas“) Danka am Moderator vo da Noote Heuer J und da DJ het extra den no z Liad „Graubünda“ laufa lo… Was machent miar, miar hend üs d Stimm vor Seele gschraua… also definitiv geil gsi!!!
Danka viiel Mol da Noota Heuer für dä suuuper geili Obig!